Už si nikdy seba nebudem vážiť menej.
UŽ SI NIKDY SEBA NEBUDEM VÁŽIŤ MENEJ. To je aké skvelé zistenie! Naozaj to tak je. Pokiaľ sa dostaneme na istý level sebalásky a sebahodnoty, už nikdy nepôjdeme nižšie.
Čo treba na to, aby sme si uvedomili, v ktorom z nich sa nachádzame a stále ho zvyšovali? Jedna z dôležitých vecí je spomaliť sa. To je presne tá fáza, kedy integrujeme všetko čo potebujeme na to, aby sme sa v živote posunuli opäť o niečo ďalej. Táto integrácia znamená nastavenia nového levelu sebalásky a sebahodnoty.
My ľudia sme naučení stále niečo robiť. Klasicky cez víkend. "Pol dňa za mnou a ja som ešte nič nespravila." Pravda je taká, že sme spravili viac, ako dosť. To, že som si dovolila v kľude vypiť kávu a len tak ležať na gauči, je veľká vec. Nie sme na to zvyknutí. Dokonca mám pocit, že na toto "ničnerobenie" potrebujeme oveľa viac odvahy, ako keď idem vysávať. Ruku na srdce, nie je to tak?
Keď spomalíme, začnú sa nám v živote diať krajšie veci oveľa rýchlejšie.
Všetkým nám prajem, aby sme si dovolili objaviť svoj level sebalásky.